title: 2019 m. liepos 31 d. Tarybos sprendimas (BUSP) 2019/1296, kuriuo remiamas biologinės saugos ir saugumo stiprinimas Ukrainoje laikantis Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimo

text:
2.8.2019

                  LT

                  Europos Sąjungos oficialusis leidinys

                  L 204/29

         TARYBOS SPRENDIMAS (BUSP) 2019/1296
         2019 m. liepos 31 d.
         kuriuo remiamas biologinės saugos ir saugumo stiprinimas Ukrainoje laikantis Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2003 m. gruodžio 12 d. Europos Vadovų Taryba priėmė ES kovos su masinio naikinimo ginklų platinimu strategiją, kurios II skyriuje pateiktas kovos su tokiu platinimu priemonių sąrašas. Tokių priemonių reikia imtis Sąjungoje ir trečiosiose šalyse;

                     (2)

                     Sąjunga aktyviai įgyvendina tą strategiją ir vykdo jos III skyriuje išvardytas priemones, visų pirma teikdama finansinius išteklius daugiašalių institucijų vykdomiems konkretiems projektams remti, valstybėms teikdama techninę pagalbą ir su jomis dalydamasi patirtimi plataus spektro neplatinimo priemonių srityje bei stiprindama Jungtinių Tautų Saugumo Tarybos (JT ST) vaidmenį;

                     (3)

                     2004 m. balandžio 28 d. JT ST priėmė Rezoliuciją 1540 (2004) (toliau – JT ST rezoliucija 1540 (2004)) – pirmą tarptautinį dokumentą, kuriame integruotai ir išsamiai nagrinėjami su masinio naikinimo ginklais, jų siuntimo į taikinį priemonėmis ir atitinkamomis medžiagomis susiję klausimai. JT ST rezoliucijoje 1540 (2004) visoms valstybėms nustatyti saistantys įpareigojimai, kuriais siekiama užkirsti kelią nevalstybiniams subjektams įsigyti tokių ginklų ir su jais susijusių medžiagų bei juos nuo to atgrasyti. JT ST taip pat nusprendė, kad visos valstybės turi imtis veiksmingų priemonių ir užtikrinti jų vykdymą, kad įdiegtų vidaus kontrolę siekiant užkirsti kelią branduolinių, cheminių ar biologinių ginklų ir jų siuntimo į taikinį sistemų platinimui, be kita ko, įdiegdamos tinkamą susijusių medžiagų kontrolę;

                     (4)

                     2017 m. gegužės 11 d. Taryba priėmė Sprendimą (BUSP) 2017/809 (1), kuriuo remiamas JT ST rezoliucijos 1540 (2004) įgyvendinimas. Techninis veiklos pagal Sprendimą (BUSP) 2017/809 įgyvendinimas yra patikėtas JT nusiginklavimo reikalų biurui (toliau – UNODA) bendradarbiaujant su atitinkamomis regioninėmis tarptautinėmis organizacijomis, ypač su Europos saugumo ir bendradarbiavimo organizacija (ESBO);

                     (5)

                     2017 m. liepos 11 d. Taryba priėmė Sprendimą (BUSP) 2017/1252 (2), kuriuo remiamas cheminės saugos ir saugumo stiprinimas Ukrainoje laikantis JT ST rezoliucijos 1540 (2004) įgyvendinimo. Techninis veiklos pagal Sprendimą (BUSP) 2017/1252 įgyvendinimas yra patikėtas ESBO sekretoriatui;

                     (6)

                     visuotinis Biologinių ir toksinių ginklų konvencijos (toliau – BTWC) ir JT ST rezoliucijos 1540 (2004) laikymasis ir visiškas jų įgyvendinimas yra vienas iš pagrindinių Ukrainos prioritetų masinio naikinimo ginklų neplatinimo srityje;

                     (7)

                     2014 m. kovo 21 d. ir birželio 27 d. Sąjunga ir Ukraina pasirašė Asociacijos susitarimą (3), kuriame numatytas, inter alia, paspartintas Ukrainos teisės aktų derinimas su atitinkamais Sąjungos teisės aktais, įskaitant teisės aktus, susijusius su kliūčių, trukdančių Ukrainoje visapusiškai įgyvendinti JT ST rezoliuciją 1540 (2004), pašalinimu. ES ir Ukrainos asociacijos susitarimo dalys buvo laikinai taikomos nuo 2014 m. lapkričio 1 d. ES ir Ukrainos asociacijos susitarimas įsigaliojo 2017 m. rugsėjo 1 d.;

                     (8)

                     pagal Ukrainos vyriausybės ES ir Ukrainos asociacijos susitarimo įgyvendinimo 2018–2020 m. veiksmų planą Ukraina įsipareigojo parengti ir patobulinti reglamentus ir mechanizmus biologinės saugos ir saugumo srityje laikydamasi savo įsipareigojimų pagal BTWC ir JT ST rezoliuciją 1540 (2004), taip pat pagal tarptautines normas ir standartus, ir ypač atitinkamų ES teisės aktų;

                     (9)

                     šiame kontekste ESBO sekretoriatas, glaudžiai bendradarbiaudamas su kompetentingomis Ukrainos valdžios institucijomis, parengė tris projektų pasiūlymus, kuriais siekiama stiprinti bendrą biologinę saugą ir saugumą Ukrainoje;

                     (10)

                     ESBO sekretoriatui turėtų būti patikėtas projektų, vykdytinų pagal šį sprendimą, techninis įgyvendinimas;

                     (11)

                     projektai turėtų būti įgyvendinami laikantis atitinkamų Ukrainos vyriausybės ES ir Ukrainos asociacijos susitarimo įgyvendinimo 2018–2020 m. veiksmų plano nuostatų. Vykdant veiklą turėtų būti atsižvelgiama į atitinkamą gerąją praktiką ir patirtį, įgytą įgyvendinant Sprendimą (BUSP) 2017/1252;

                     (12)

                     ESBO sekretoriatas turėtų užtikrinti veiksmingą bendradarbiavimą su atitinkamomis tarptautinėmis organizacijomis ir organais, pavyzdžiui, BTWC įgyvendinimo rėmimo padaliniu, JT ST komitetu, įsteigtu pagal JT ST rezoliuciją 1540 (2004), Pasauline gyvūnų sveikatos organizacija (toliau – OIE) ir Visuotine partneryste kovai su masinio naikinimo ginklų ir medžiagų plitimu. ESBO sekretoriatas taip pat turėtų užtikrinti iki šio sprendimo priėmimo vykdytų projektų papildomumą ir sinergiją su atitinkamais Ukrainoje anksčiau vykdytais ir dabar vykdomais projektais ir veikla, kuriuos rėmė (-ia) atskiros ES valstybės narės, ir su kitomis Sąjungos remiamomis programomis šioje srityje, įskaitant Priemonę, kuria prisidedama prie stabilumo ir taikos, ir ES cheminių, biologinių, radioaktyvių bei branduolinių medžiagų rizikos mažinimo kompetencijos centrus,

               PRIĖMĖ ŠĮ SPRENDIMĄ:

            1 straipsnis

               1.   Kad būtų propaguojama taika ir saugumas, taip pat veiksmingas daugiašališkumas pasauliniu ir regioniniu lygmenimis, Sąjunga siekia šių tikslų:

                           —

                           stiprinti biologinę saugą ir saugumą Ukrainoje gerinant Ukrainos teisės aktų ir reglamentavimo bazę ir jos žmonių ir gyvūnų sveikatos sistemas, taip pat didinant gyvybės mokslų srities mokslininkų informuotumą;

                           —

                           remti veiksmingą daugiašališkumą regioniniu lygmeniu remiant ESBO veiksmus, kuriais siekiama didinti Ukrainos kompetentingų institucijų pajėgumus biologinės saugos ir saugumo srityje, laikantis įpareigojimų pagal JT ST rezoliuciją 1540 (2004) ir BTWC.

               2.   Siekdama 1 dalyje nurodytų tikslų, Sąjunga vykdo šiuos projektus:

                           —

                           galiojančių Ukrainos taisyklių biologinės saugos ir biologinio saugumo srityje derinimas su tarptautiniais standartais;

                           —

                           veterinarinio stebėjimo sistemos tvarumo su ypač pavojingais patogenais susijusių ligų atžvilgiu užtikrinimas Ukrainoje;

                           —

                           gyvybės mokslų srities mokslininkų informuotumo didinimas, jų švietimas ir mokymas biologinės saugos ir biologinio saugumo srityje.

                     Išsamus aukščiau nurodytų projektų aprašymas išdėstytas priede.

            2 straipsnis

               1.   Sąjungos vyriausiasis įgaliotinis užsienio reikalams ir saugumo politikai (toliau – Vyriausiasis įgaliotinis) yra atsakingas už šio sprendimo įgyvendinimą.

               2.   1 straipsnio 2 dalyje nurodytų projektų techninį įgyvendinimą vykdo ESBO sekretoriatas. Jis vykdo šią užduotį kontroliuojamas Vyriausiojo įgaliotinio. Šiuo tikslu Vyriausiasis įgaliotinis sudaro būtinus susitarimus su ESBO sekretoriatu.

            3 straipsnis

               1.   1 straipsnio 2 dalyje nurodytiems projektams įgyvendinti skiriama orientacinė finansavimo suma yra 1 913 900 EUR.

               2.   Iš 1 dalyje nustatytos sumos finansuojamos išlaidos tvarkomos laikantis Sąjungos bendrajam biudžetui taikomų procedūrų ir taisyklių.

               3.   Komisija prižiūri, kad 1 dalyje nurodytos išlaidos būtų tinkamai tvarkomos. Tuo tikslu ji sudaro finansavimo susitarimą su ESBO sekretoriatu. Tame susitarime nustatoma, kad ESBO sekretoriatas turi užtikrinti Sąjungos įnašo matomumą, atsižvelgiant į to įnašo dydį.

               4.   Įsigaliojus šiam sprendimui, Komisija stengiasi kuo greičiau sudaryti 3 dalyje nurodytą finansavimo susitarimą. Komisija praneša Tarybai apie visus sunkumus to proceso metu ir finansavimo susitarimo sudarymo datą.

            4 straipsnis
            Vyriausiasis įgaliotinis Tarybai pateikia šio sprendimo įgyvendinimo ataskaitą, parengtą remiantis reguliariai rengiamomis ESBO sekretoriato ataskaitomis. Taryba tų ataskaitų pagrindu atlieka įvertinimą. Komisija teikia informaciją dėl 1 straipsnio 2 dalyje nurodytų projektų finansinių aspektų.

            5 straipsnis

               1.   Šis sprendimas įsigalioja jo priėmimo dieną.

               2.   Šis sprendimas nustoja galioti praėjus 36 mėnesiams po 3 straipsnio 3 dalyje nurodyto finansavimo susitarimo sudarymo dienos arba, jeigu per tą laikotarpį nebuvo sudarytas joks finansavimo susitarimas, praėjus šešiems mėnesiams po šio sprendimo priėmimo dienos.

            Priimta Briuselyje 2019 m. liepos 31 d.

                  Tarybos vardu

                  Pirmininkė

               T. TUPPURAINEN

            (1)  2017 m. gegužės 11 d. Tarybos sprendimas (BUSP) 2017/809, kuriuo remiamas Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimas (OL L 121, 2017 5 12, p. 39).

            (2)  2017 m. liepos 11 d. Tarybos sprendimas (BUSP) 2017/1252, kuriuo remiamas cheminės saugos ir saugumo stiprinimas Ukrainoje laikantis Jungtinių Tautų Saugumo Tarybos rezoliucijos 1540 (2004) dėl masinio naikinimo ginklų ir jų siuntimo į taikinį priemonių neplatinimo įgyvendinimo (OL L 179, 2017 7 12, p. 8).

            (3)  Europos Sąjungos, Europos atominės energijos bendrijos bei jų valstybių narių ir Ukrainos asociacijos susitarimas (OL L 161, 2014 5 29, p. 3).

            PRIEDAS
            Biologinės saugos ir saugumo stiprinimas Ukrainoje laikantis JT ST rezoliucijos 1540 (2004)
            1.   Bendroji informacija
            Ukrainos teisės aktai, kuriais uždraudžiami biologiniai ginklai, yra išsamūs ir visapusiški. Tačiau žymi dalis šių teisės aktų ir taisyklių yra pasenusi bei neatitinka tarptautinių normų ir standartų. Todėl juos reikia skubiai peržiūrėti ir atnaujinti, kad jie labiau derėtų su atitinkamais pasauliniais standartais.
            Ukrainoje nėra priimtas pamatinis įstatymas dėl biologinės saugos ir biologinio saugumo, kuriame apibūdinami biologinės saugos ir biologinio saugumo sistemos sukūrimas ir tinkamas veikimas (pavyzdžiui, kuriuo būtų teisiškai nustatyta centrinė vykdomoji įstaiga, sprendžianti biologinės saugos ir biologinio saugumo klausimus ir atliekanti ekspertų ir stebėsenos funkcijas). Be to, šiuo metu neegzistuoja visapusiškas visų susijusių ministerijų, agentūrų ir organizacijų, dirbančių su biologinėmis grėsmėmis susijusių ekstremaliųjų situacijų prevencijos ir reagavimo į jas srityje, bendradarbiavimas.
            Taip pat nėra valstybės kontrolės, kaip laikomasi biologinio saugumo reikalavimų dirbant su biologiniais veiksniais, mechanizmų. Nėra sukurtas ekonominės ir neekonominės veiklos subjektų, dirbančių su pavojingais biologiniais veiksniais Ukrainos teritorijoje, registras. Be to, tie su pavojingais biologiniais veiksniais dirbantys subjektai pagal įstatymą neprivalo turėti atitinkamų leidimų. Panaikinus leidimų sistemą iš tiesų susidarė situacija, kai nebėra teikiamos ataskaitos ir nekontroliuojama tai, kaip laikomasi biologinės saugos ir biologinio saugumo reikalavimų mikrobiologinėse laboratorijose; tikrasis pastarųjų skaičius yra nežinomas. Norminamasis dokumentas, kuriame buvo reglamentuojama pavojingų biologinių medžiagų apskaita, transportavimas, saugojimas ir perdavimas, buvo panaikintas. Taikytinuose dokumentuose skiriama mažai dėmesio kitiems biologinio saugumo aspektams, pavyzdžiui, darbuotojų patikimumo patikrai ir konfidencialios informacijos apsaugai.
            Atsižvelgiant į žemės ūkio gamybos, biologinės gamybos, transporto ir išorės prekybos santykių srityse augimo tempą šiuolaikiniame pasaulyje, žmonių medicina ir veterinarija susiduria su daug problemų, konkrečiai susijusių su biologinių medžiagų, visų pirma žmonėms ir gyvūnams būdingų infekcinių ir parazitinių ligų, platinimo rizika.
            Šiuo metu pagrindinės grėsmės biologiniam saugumui ir aprūpinimui maistu Ukrainoje yra susijusios su afrikiniu kiaulių maru, paukščių gripu, snukio ir nagų liga bei daugeliui vaistų atspariais bakteriniais patogenais. Esama natūralių vietos lygmens pavojų, kad gali įvykti juodligės, pasiutligės, klasikinio kiaulių maro ir tuliaremijos protrūkiai. Maisto ir biologinio saugumo užtikrinimas yra opus klausimas, kurio neįmanoma išspręsti netaikant patikimų stebėsenos, prognozavimo bei ankstyvojo atsirandančių ir ekonominiu požiūriu reikšmingų gyvūnų infekcijos, įskaitant zoonozines infekcijas, diagnozavimo priemonių. Biologinį saugumą ir aprūpinimą maistu Ukrainoje galima spręsti tik į veterinariją ir žmonių mediciną ir diagnostiką integravus pagrindinius mokslinius tyrimus genetikos ir molekulinių biotechnologijų srityje.
            Daugumos Ukrainos gyvybės mokslų laboratorijų darbuotojai yra patyrę dirbant su pavojingomis biologinėmis medžiagomis. Tačiau laboratorijose labai retai taikomi šiuolaikiniai biologinės saugos ir biologinio saugumo principai ir metodai, šiuolaikinė technika bei praktika, ir su šiuolaikine praktika susiję elgesio kodeksai. Daugelyje gyvybės mokslų laboratorijų yra nedaug šiuolaikinės įrangos, tačiau dėl mokymo tokios įrangos eksploatavimo srityje stygiaus laboratorijų darbuotojai jos nenaudoja arba ją naudoja netinkamai. Be to, esama kai kurių kategorijų gyvybės mokslų srities mokslininkams skirta pažengusio lygio mokymo sistema neapima visų tinkamų biologinės saugos ir biologinio saugumo klausimų. Visi šie veiksniai gali nulemti mažesnį laboratorijų, kuriose dirbama su pavojingomis biologinėmis medžiagomis, biologinės saugos ir biologinio saugumo lygį.
            Atsižvelgiant į pirmiau pateiktą analizę, ESBO parengė tris projektus, kuriais siekiama sustiprinti bendrą biologinę saugą ir saugumą Ukrainoje. Šie projektai buvo parengti bendradarbiaujant su atitinkamomis Ukrainos valdžios institucijomis. Visi projektai būtų įgyvendinti laikantis atitinkamų Ukrainos vyriausybės ES ir Ukrainos asociacijos susitarimo įgyvendinimo veiksmų plano nuostatų.
            Projektai taip pat būtų įgyvendinami atsižvelgiant į atitinkamą gerąją praktiką ir patirtį, įgytą įgyvendinant Sprendimą (BUSP) 2017/1252, kuriuo remiamas cheminės saugos ir saugumo stiprinimas Ukrainoje.
            2.   Tikslas
            Bendras šio sprendimo tikslas – remti ESBO projektus, kuriais siekiama stiprinti biologinę saugą ir saugumą Ukrainoje laikantis Ukrainos įpareigojimų pagal BTWC ir JT ST rezoliuciją 1540 (2004), taip pat vadovaujantis ES ir Ukrainos asociacijos susitarimu.
            3.   Projektų aprašymas
            3.1.   Galiojančių Ukrainos taisyklių biologinės saugos ir biologinio saugumo srityje derinimas su tarptautiniais standartais
            3.1.1.   Projekto tikslas

                        —

                        Gerinti Ukrainos teisės aktų ir reglamentavimo bazę biologinės saugos ir saugumo srityje, laikantis įpareigojimų pagal JT ST rezoliuciją 1540 (2004), būtent tinkamų veiksmingų įstatymų, kuriais draudžiama nevalstybiniams subjektams gaminti, įsigyti, turėti, kurti, transportuoti, perduoti ar naudoti biologinius ginklus ir jų siuntimo į taikinį priemones, visų pirma terorizmo tikslais, priėmimas ir jų vykdymo užtikrinimas.

                  3.1.2.   Projekto aprašymas

                        —

                        Konkrečios priemonės, susijusios su teisės aktų bei reglamentavimo patobulinimais biologinės saugos ir biologinio saugumo srityje, kurios turi būti įgyvendintos prioriteto tvarka ir kurios bus tiesiogiai remiamos pagal šį projektą apima:

                                    —

                                    Ukrainos įstatymo dėl biologinės saugos ir biologinio saugumo projekto parengimą ir pateikimą Ukrainos Aukščiausiajai Radai;

                                    —

                                    Ukrainos ministrų kabineto rezoliucijos dėl klausimų, susijusių su biologinio saugumo ir biologinio saugumo reikalavimų laikymosi su patogeniniais mikroorganizmais dirbančiose institucijose ir įstaigose kontrole, reguliavimo parengimą ir priėmimą;

                                    —

                                    biologinės saugos ir biologinio saugumo koncepcijos ir Ukrainos nacionalinio veiksmų plano dėl reagavimo į pavojingų ir ypač pavojingų ligų protrūkius parengimą ir priėmimą, ypatingos svarbos infrastruktūros objektų, užtikrinančių tinkamą reagavimą į protrūkių riziką arba į pavojingų ir ypač pavojingų ligų protrūkius, nustatymą;

                                    —

                                    vienodos biologinės saugos sistemos Ukrainoje sukūrimą, taip pat biologinių medžiagų apsaugos nuo atsitiktinio ar sąmoningo platinimo ir jų tinkamo ir saugaus saugojimo ir transportavimo, įskaitant jų vidaus saugumą, planų nustatymą;

                                    —

                                    visuomenės sveikatos ir veterinarijos sistemos reorganizavimą, kad ji atitiktų tarptautinius reikalavimus.

                  3.1.3.   Numatomi projekto rezultatai

                        —

                        Tobulinti Ukrainos biologinės saugos ir biologinio saugumo sistemą, stiprinant šios srities nacionalinę teisėkūros ir reguliavimo sistemą;

                        —

                        Skatinti įvairių agentūrų, atsakingų už biologinę saugą ir biologinį saugumą, bendradarbiavimą;

                        —

                        Užtikrinti Ukrainos biologinės saugos ir biologinio saugumo sistemos tvarumą.

                  3.1.4.   Projekto naudos gavėjai

                        —

                        Sveikatos apsaugos ministerija.

                  3.2.   Veterinarinio stebėjimo sistemos tvarumo su ypač pavojingais patogenais susijusių ligų atžvilgiu užtikrinimas Ukrainoje
            3.2.1.   Projekto tikslas

                        —

                        Didinti biologinę saugą ir biologinį saugumą stiprinant žmonių ir gyvūnų sveikatos sistemą Ukrainoje, laikantis įsipareigojimų pagal JT ST rezoliuciją 1540 (2004), ir, visų pirma, užtikrinant veiksmingų priemonių, kuriomis būtų siekiama nustatyti vidaus kontrolę, siekiant užkirsti kelią biologinių ginklų ir jų siuntimo į taikinį priemonių platinimui, be kita ko, nustatant tinkamą susijusių medžiagų kontrolę, vykdymą.

                  3.2.2.   Projekto aprašymas

                        —

                        Veiksmingos žmonių ir gyvūnų ligų stebėsenos įgyvendinimas įsteigiant bendro naudojimo centrą, kuriame būtų nustatomos pasirinktų medžiagų sekos ir jos genetiškai apibūdinamos, o dalyvaujančios institucijos būtų aprūpintos atvirkštinės transkripcijos polimerazės grandininės reakcijos (AT-PGR) įrenginiais;

                        —

                        Greitojo reagavimo priemonių ekstremaliųjų situacijų atveju nustatymas ir skubaus ypač pavojingų gyvūnų ligų diagnozavimo užtikrinimas plėtojant AT-PGR grindžiamas diagnostikos priemones, skirtas PGR grindžiamam pasirinktų sukėlėjų (paukščių gripo, Niukaslo ligos, daugeliui vaistų atsparios tuberkuliozės, gumbelinės, tuliaremijos, afrikinio kiaulių maro, klasikinio kiaulių maro, snukio ir nagų ligos, bruceliozės, daugeliui vaistų atsparių salmonelių ir juodligės sukėlėjų) aptikimui remiantis Ukrainoje sukurtais vidaus protokolais;

                        —

                        Saugaus patogenų, įskaitant zoonotinius, virusinius ir bakterinius patogenus, saugojimo laboratorijose ir saugyklose plėtojimas, parengiant registracijos dokumentaciją AT-PGR grindžiamiems rinkiniams;

                        —

                        Bandymų laboratorijų atitikties vertinimo vienodos techninės politikos parengimas, nacionalinio ir tarptautinio pasitikėjimo užtikrinimas, sąlygų veiklos rezultatų ir skaidrumo tarpusavio pripažinimui sudarymas bei informuotumo ir kompetencijos biologinės apsaugos srityje užtikrinimas;

                        —

                        Pajėgumų stiprinimas su ypač pavojingais patogenais susijusių ligų molekulinės diagnostikos srityje.

                  3.2.3.   Numatomi projekto rezultatai

                        —

                        Nacionalinių stebėjimo ir prognozavimo veterinarijos srityje pajėgumų stiprinimas;

                        —

                        Veiksmingų nacionalinių diagnostikos ir stebėjimo priemonių, grindžiamų AT-PGR ir izoterminėmis PGR priemonėmis, plėtojimas (MTTP, patvirtinimas ir įgyvendinimas laboratorijose);

                        —

                        Veiksmingos gyvūnų ligų (įskaitant zoonozines ligas) stebėsenos įgyvendinimas;

                        —

                        Žmogiškųjų pajėgumų kūrimas su ypač pavojingais patogenais susijusių ligų molekulinės diagnostikos srityje (PGR metodų laboratoriniai mokymai).

                  3.2.4.   Projekto naudos gavėjai

                        —

                        Ukrainos valstybinė maisto saugos ir vartotojų apsaugos tarnyba;

                        —

                        Pagalbos gavėjas: Nacionalinis mokslinis centras „Eksperimentinės ir klinikinės veterinarijos institutas“ (Charkovas, Ukraina).

                  3.3.   Gyvybės mokslų srities mokslininkų informuotumo didinimas, jų švietimas ir mokymas biologinės saugos ir biologinio saugumo srityje
            3.3.1.   Projekto tikslas

                        —

                        Tobulinti biologinę saugą, saugumą ir bioetiką Ukrainoje didinant gyvybės mokslų srities mokslininkų informuotumą biologinės saugos ir biologinio saugumo srityje, laikantis įpareigojimų pagal JT ST rezoliucija 1540 (2004), įskaitant veiksmingų vidaus priemonių, skirtų užkirsti kelią biologinių ginklų ir jų siuntimo į taikinį priemonių platinimui, vykdymo užtikrinimą.

                  3.3.2.   Projekto apibūdinimas

                        —

                        Įvairių Ukrainos gyvybės mokslų srities institucijų instruktorių, kurie galės skleisti šiuolaikines žinias biologinės saugos, biologinio saugumo ir bioetikos principų, geriausios laboratorinės praktikos ir metodų bei metodikos, skirtų biologinės rizikos valdymui laboratorijose, srityse, komandos sukūrimas;

                        —

                        Dabartinių išteklių tobulinimas, siekiant toliau skleisti žinias ir didinti gyvybės mokslų srities mokytojų, studentų ir tyrėjų bei kitų susijusių suinteresuotųjų subjektų informuotumą biologinės saugos, biologinio saugumo ir bioetikos klausimais, visapusiškai atsižvelgiant į Ukrainos mokslo ir technologijų centro projektą P633 „Švietimas ir informuotumo didinimas Ukrainoje“;

                        —

                        Mokymo pajėgumų tvarumo po projekto užbaigimo užtikrinimas.

                  3.3.3.   Numatomi projekto rezultatai

                        —

                        Didesnis nacionalinių ir vietos suinteresuotųjų subjektų informuotumas biologinės saugos ir saugumo srityje;

                        —

                        Didesnis gyvybės mokslų srities mokslininkų pajėgumas saugiai tvarkyti pavojingas biologines medžiagas;

                        —

                        Didesnis Ukrainos gyvybės mokslų srities mokslininkų pajėgumas sumažinti galimo netinkamo mokslinių tyrimų metu naudojamų medžiagų ir įrangos naudojimo, taip pat netinkamo žinių ir rezultatų naudojimo riziką;

                        —

                        Tvirtos instruktorių grupės biologinės saugos ir biologinio saugumo klausimais, skirtos gyvybės mokslų srities mokslininkams, sukūrimas;

                        —

                        Geresni ir tvarūs ištekliai, skirti nuotolinei žinių sklaidai biologinės saugos, biologinio saugumo ir bioetikos srityse.

                  3.4.   Projekto naudos gavėjai

                        —

                        Sveikatos ministerija.

                  4.   Administracinė parama projektų įgyvendinimui
            Specialus personalas ESBO sekretoriate ir ESBO projektų koordinatoriaus Ukrainoje biure koordinuos ir valdys 3 skirsnyje nurodytą projektinę veiklą, kad būtų toliau plėtojama Ukrainos partnerių bendradarbiavimo sistema, įskaitant naujų aktualių projektų pasiūlymų ir nacionalinių priemonių rengimą.
            Pagalbinis personalas vykdys šias užduotis:

                        —

                        projektų valdymas visais projekto ciklo etapais;

                        —

                        kasdienė projektų finansinė priežiūra;

                        —

                        techninės ir teisinės patirties teikimas, parama vykdant didesnius viešuosius pirkimus, kitų tarptautinių organizacijų įtraukimas, patvirtintų projektų rezultatų kokybės užtikrinimas bei kokybės kontrolė ir Europos Sąjungos informavimas.

                  5.   Trukmė
            Visa numatoma projektų trukmė – 36 mėnesiai.
            6.   Techninio įgyvendinimo subjektas
            Šio sprendimo techninis įgyvendinimas bus patikėtas ESBO sekretoriato Konfliktų prevencijos centrui ir ESBO projektų koordinatoriui Ukrainoje. ESBO veiklą įgyvendins pagal šį sprendimą bendradarbiaudama su kitomis tarptautinėmis organizacijomis ir agentūromis, visų pirma siekdama užtikrinti veiksmingą sinergiją ir išvengti dubliavimosi.
            7.   Ataskaitų teikimas
            ESBO sekretoriatas rengs reguliarias ataskaitas ir ataskaitas užbaigus vykdyti kiekvieną apibūdintą veiksmą. Galutinės ataskaitos turėtų būti pateiktos Europos Sąjungai ne vėliau kaip per šešias savaites nuo atitinkamo veiksmo užbaigimo.
            8.   Iniciatyvinis komitetas
            Šių projektų iniciatyvinį komitetą sudarys Vyriausiojo įgaliotinio atstovas ir šio priedo 6 skirsnyje nurodyto projektą įgyvendinančio subjekto atstovas. Iniciatyvinis komitetas reguliariai, bent kartą per 6 mėnesius, peržiūrės, kaip įgyvendinamas šis sprendimas, be kita ko, pasitelkdamas elektronines ryšio priemones.
            9.   Bendrų projekto išlaidų sąmata ir Europos Sąjungos finansinis įnašas
            Bendros projektų išlaidos – 1 913 900 EUR.


title: 2019 m. liepos 31 d. Tarybos sprendimas (BUSP) 2019/1298, kuriuo remiamas Afrikos, Kinijos ir Europos dialogas bei bendradarbiavimas ginklų ir šaudmenų nukreipimo Afrikoje prevencijos srityje

text:
2.8.2019

                  LT

                  Europos Sąjungos oficialusis leidinys

                  L 204/37

         TARYBOS SPRENDIMAS (BUSP) 2019/1298
         2019 m. liepos 31 d.
         kuriuo remiamas Afrikos, Kinijos ir Europos dialogas bei bendradarbiavimas ginklų ir šaudmenų nukreipimo Afrikoje prevencijos srityje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     Sutartis dėl prekybos ginklais (SPG) įsigaliojo 2014 m. gruodžio 24 d.; visos valstybės narės yra šios sutarties šalys. SPG siekiama nustatyti kuo aukštesnius bendrus tarptautinius standartus teisėtai prekybai įprastine ginkluote reguliuoti, užkirsti kelią neteisėtai prekybai įprastine ginkluote ir ją panaikinti bei užkirsti kelią ginklų nukreipimui;

                     (2)

                     2018 m. lapkričio 19 d. Taryba priėmė ES kovos su neteisėtais šaunamaisiais ginklais, šaulių ir lengvaisiais ginklais ir jų šaudmenimis strategiją „Saugoti ginklus – ginti piliečius“ (toliau – Strategija). Pagrindinis Strategijos tikslas – visapusiškai ir veiksmingai įgyvendinti 2001 m. JT veiksmų programą dėl neteisėtos prekybos šaulių ir lengvaisiais ginklais visų aspektų prevencijos, kovos su ja ir jos panaikinimo. Strategijoje teigiama, kad ES toliau skatins atsakingą ir veiksmingą ginklų eksporto kontrolę ir kad ji toliau rems visuotinį SPG taikymą ir įgyvendinimą. Strategijoje taip pat teigiama, kad ES toliau rems Afrikos Sąjungos ir atitinkamų regioninių ekonominių bendrijų pastangas kovojant su neteisėta prekyba šaulių ir lengvaisiais ginklais ir jų šaudmenimis;

                     (3)

                     2017 m. sausio mėn. vykusios 28-os eilinės Afrikos Sąjungos asamblėjos sesijos metu buvo priimtos Afrikos Sąjungos pagrindinės veiksmų gairės dėl praktinių veiksmų, skirtų iniciatyvai „Sudėkime ginklus Afrikoje iki 2020 m.“ įgyvendinti; jomis Afrikos Sąjungos valstybės narės įpareigojamos sustabdyti neteisėtą neteisėtų ginklų srautą ir apyvartą, užkirsti galimybę sukilėliams / maištininkams įsigyti ginklų ir nutraukti ryšius su neteisėtų ginklų tiekėjais ir gavėjais, be kita ko, nustatant draudimus, laikantis SPG;

                     (4)

                     savo 2016 m. liepos 18 d. išvadose dėl ES strategijos dėl Kinijos Taryba pritarė tam, kad būtų užmegztas reguliarus ir reikšmingas ES dialogas su Kinija, kartu su valstybėmis narėmis siekiant didesnio bendro sutarimo nusiginklavimo, masinio naikinimo ginklų neplatinimo, kovos su terorizmu, migracijos ir kibernetinio saugumo klausimais;

                     (5)

                     2018 m. birželio 30 d. trečioje Jungtinių Tautų konferencijoje, skirtoje JT veiksmų programos dėl kovos su šaulių ir lengvaisiais ginklais įgyvendinimo pažangai peržiūrėti, buvo priimtas baigiamasis dokumentas, kuriame valstybės atnaujino savo įsipareigojimą užkirsti kelią šaulių ir lengvųjų ginklų nukreipimui ir kovoti su šiuo reiškiniu. Valstybės pakartoja savo ketinimą toliau vykdyti tarptautinį bendradarbiavimą ir stiprinti regioninį bendradarbiavimą geriau koordinuojant veiksmus, konsultuojantis, keičiantis informacija ir vykdant operatyvinį bendradarbiavimą, į šią veiklą įtraukiant atitinkamas regionines ir subregionines organizacijas, taip pat teisės vykdymo užtikrinimo, sienų kontrolės bei eksporto ir importo licencijų išdavimo institucijas. Valstybės taip pat įsipareigoja keistis patyrimu, įgyta patirtimi ir geriausia praktika šaulių ir lengvųjų ginklų eksporto, importo ir tranzito kontrolės, įskaitant sertifikavimo procesus ir galutinio naudotojo sertifikatus, srityse ir visa tai pritaikyti pagal valstybių nacionalines teisines sistemas ir saugumo reikalavimus;

                     (6)

                     Darnaus vystymosi darbotvarkėje iki 2030 m. patvirtinama, kad siekiant daugelio darnaus vystymosi tikslų, be kita ko, susijusių su taika, teisingumu ir tvirtomis institucijomis, skurdo mažinimu, ekonomikos augimu, sveikata, lyčių lygybe ir saugiais miestais, būtina kovoti su neteisėta prekyba šaulių ir lengvaisiais ginklais. Atitinkamai pagal darnaus vystymosi tikslų 16.4 uždavinį visos valstybės įsipareigojo labai sumažinti neteisėtus finansinius ir ginklų srautus;

                     (7)

                     2012 m. vasario 27 d. Taryba priėmė Sprendimą 2012/121/BUSP (1) dėl veiklos, kuria skatinamas ES, Kinijos ir Afrikos dialogas ir bendradarbiavimas įprastinės ginkluotės kontrolės srityje, rėmimo. Tą projektą sėkmingai įgyvendino organizacija „Saferworld“, tačiau tame sprendime nustatytiems tikslams pasiekti reikia dėti daugiau pastangų šioje srityje;

                     (8)

                     nuo 2008 m. Taryba priėmė vienuolika sprendimų, kuriais laikantis SPG ir Tarybos bendrosios pozicijos 2008/944/BUSP (2) remiama informavimo apie atsakingą ginklų eksporto kontrolę veikla, tačiau bendradarbiavimas su Kinija šia tema buvo ribotas,

               PRIĖMĖ ŠĮ SPRENDIMĄ:

            1 straipsnis

               1.   Šio sprendimo tikslas – prisidėti prie ginklų ir šaudmenų nukreipimo Afrikoje prevencijos ir kovos su šiuo reiškiniu.

               2.   Pagal 1 dalį Sąjunga remia šiuos tikslus:

                           a)

                           didinti suinteresuotųjų subjektų Afrikoje, Kinijoje ir Sąjungoje informuotumą apie tai, kad neteisėtas ginklų, visų pirma šaulių ir lengvųjų ginklų (ŠLG) ir jų šaudmenų srautas leidimo neturintiems subjektams labai prisideda prie nesaugumo ir smurto paaštrėjimo įvairiose Afrikos dalyse, taip kenkiant socialinei sanglaudai, visuomenės saugumui, socialinei ir ekonominei plėtrai bei veiksmingam valstybės institucijų veikimui;

                           b)

                           skatinti atskaitomybę ir atsakomybę teisėtos prekybos ginklais atžvilgiu ir parodant suinteresuotiesiems subjektams Afrikoje, Kinijoje ir Sąjungoje, kaip veiksminga ginklų eksporto kontrolė gali prisidėti prie ginklų nukreipimo į neteisėtą rinką rizikos mažinimo.

               3.   Kad tie tikslai būtų pasiekti, šiuo sprendimu remiamas jungtinės nevyriausybinės Afrikos, Kinijos ir Europos ekspertų darbo grupės įprastinės ginkluotės kontrolės klausimais (toliau – EDG) įsteigimas ir jos veiklos plėtojimas; šios grupės pagrindinės užduotys bus didinti informuotumą ir dalyvavimą bei paskatinti politikos formuotojų bendruomenių Afrikoje, Kinijoje ir Sąjungoje veiksmus, taip pat stiprinti regioninį ir tarptautinį bendradarbiavimą siekiant užkirsti kelią ginklų ir šaudmenų nukreipimui Afrikoje.

               4.   Tikėtini šio sprendimo rezultatai yra šie:

                           a)

                           geresnis ginklų nukreipimo ir netinkamo naudojimo poveikio supratimas Afrikoje, kurį užtikrintų Afrikos, Kinijos ir Sąjungos tyrėjų ir akademinės bendruomenės narių atliekami bendri moksliniai tyrimai ir į veiksmus orientuota analizė, kartu teikiant rekomendacijas dėl konkrečių projektų, kuriems pritartų Kinija;

                           b)

                           didesnis suinteresuotųjų subjektų Afrikoje, Kinijoje ir Sąjungoje informuotumas apie veiksmingos ginklų eksporto kontrolės vaidmenį mažinant neteisėtų ginklų ir šaudmenų nukreipimo Afrikoje riziką ir su tuo susijusį neigiamą poveikį;

                           c)

                           didesnis Kinijos prisidėjimas prie atitinkamų tarptautinių ir regioninių iniciatyvų, įskaitant Afrikos Sąjungos iniciatyvą „Sudėkime ginklus Afrikoje iki 2020 m.“ ir SPG įgyvendinimą;

                           d)

                           šaulių ginklų kontrolės klausimo įtraukimas į Kinijos ir Afrikos bendradarbiavimo forumo (toliau – FOCAC) dialogo darbotvarkę;

                           e)

                           naujų forumų, suburiančių Afrikos, Kinijos ir Sąjungos vyriausybių, pilietinės visuomenės, verslo ir akademinės bendruomenės ekspertus, padėsiančius teikti informaciją ES ir Kinijos aukšto lygio strateginiam dialogui, sukūrimas.

               5.   Tiesioginiai projektų naudos gavėjai bus maždaug 500 politikos formuotojų Afrikoje, Kinijoje ir Sąjungoje, įskaitant nevyriausybines organizacijas, idėjų institutus, pramonės atstovus, vyriausybių pareigūnus, atsakingus už įprastinės ginkluotės kontrolę, ir parlamentų narius. Netiesioginiai naudos gavėjai bus gyventojai, bendruomenės, grupės ir asmenys Afrikoje, patiriantys neigiamas neteisėtų ginklų ir šaudmenų platinimo kontinente pasekmes.

               6.   Išsamus projekto aprašymas pateikiamas šio sprendimo priede.

            2 straipsnis

               1.   Už šio sprendimo įgyvendinimą yra atsakingas Sąjungos vyriausiasis įgaliotinis užsienio reikalams ir saugumo politikai (toliau – Vyriausiasis įgaliotinis).

               2.   1 straipsnyje nurodyto projekto techninį įgyvendinimą vykdo nevyriausybinė organizacija „Saferworld“.

               3.   Organizacija „Saferworld“ savo užduotis vykdo prižiūrint Vyriausiajam įgaliotiniui. Tuo tikslu Vyriausiasis įgaliotinis ir organizacija „Saferworld“ sudaro būtinus susitarimus.

            3 straipsnis

               1.   1 straipsnyje nurodytam Sąjungos finansuojamam projektui įgyvendinti skiriama orientacinė finansavimo suma yra 994 007 EUR.

               2.   Iš 1 dalyje nustatytos orientacinės sumos finansuojamos išlaidos tvarkomos laikantis Sąjungos biudžetui taikomų procedūrų ir taisyklių.

               3.   Komisija prižiūri, kad 1 dalyje nurodytos išlaidos būtų tvarkomos tinkamai. Tuo tikslu ji ir organizacija „Saferworld“ sudaro būtiną finansavimo susitarimą. Finansavimo susitarime numatoma, kad organizacija „Saferworld“ turi užtikrinti Sąjungos įnašo matomumą, atitinkantį jo dydį.

               4.   3 dalyje nurodytą finansavimo susitarimą Komisija stengiasi sudaryti kuo greičiau po šio sprendimo įsigaliojimo. Ji praneša Tarybai apie visus sunkumus to proceso metu ir finansavimo susitarimo sudarymo datą.

            4 straipsnis

               1.   Vyriausiasis įgaliotinis Tarybai teikia ataskaitas apie šio sprendimo įgyvendinimą remdamasis reguliariai kas tris mėnesius rengiamomis organizacijos „Saferworld“ ataskaitomis. Remdamasi tomis ataskaitomis Taryba atlieka vertinimą.

               2.   Komisija teikia ataskaitas, susijusias su 1 straipsnyje nurodyto projekto finansiniais aspektais.

            5 straipsnis

               1.   Šis sprendimas įsigalioja jo priėmimo dieną.

               2.   Šis sprendimas nustoja galioti praėjus 36 mėnesiams po 3 straipsnio 3 dalyje nurodyto finansavimo susitarimo sudarymo datos. Tačiau jis nustoja galioti praėjus šešiems mėnesiams po jo įsigaliojimo dienos, jei per tą laikotarpį nesudaromas joks susitarimas.

            Priimta Briuselyje 2019 m. liepos 31 d.

                  Tarybos vardu

                  Pirmininkė

               T. TUPPURAINEN

            (1)  2012 m. vasario 27 d. Tarybos sprendimas 2012/121/BUSP dėl veiklos, kuria skatinamas ES, Kinijos ir Afrikos dialogas ir bendradarbiavimas įprastinės ginkluotės kontrolės srityje, rėmimo (OL L 54, 2012 2 28, p. 8).

            (2)  2008 m. gruodžio 8 d. Tarybos bendroji pozicija 2008/944/BUSP, nustatanti bendrąsias taisykles, reglamentuojančias karinių technologijų ir įrangos eksporto kontrolę (OL L 335, 2008 12 13, p. 99).

            PRIEDAS
            AFRIKOS, KINIJOS IR EUROPOS DIALOGAS IR BENDRADARBIAVIMAS GINKLŲ IR ŠAUDMENŲ NUKREIPIMO AFRIKOJE PREVENCIJOS SRITYJE
            1.   Projekto aprašymas ir veikla
            Projektas bus sudarytas iš dviejų pagrindinių etapų; jie apibendrinami toliau išdėstytame 1.1 skirsnyje dėl EDG įsteigimo ir 1.2 skirsnyje dėl informavimo veiklos, orientuotos į suinteresuotuosius subjektus Afrikoje, Kinijoje ir Sąjungoje, propaguojant veiksmus, kurių reikia imtis siekiant užkirsti kelią ginklų ir šaudmenų nukreipimui Afrikoje.
            1.1.   1 etapas. Jungtinės nevyriausybinės Afrikos, Kinijos ir Europos ekspertų darbo grupės ginklų ir šaudmenų nukreipimo Afrikoje prevencijos klausimais įsteigimas ir veiklos plėtojimas
            1.1.1.   Tikslai
            Įsteigti jungtinę nevyriausybinę Afrikos, Kinijos ir Europos ekspertų darbo grupę (toliau – EDG), suburiančią Afrikos, Kinijos ir Sąjungos nevyriausybinio sektoriaus ekspertus, kurie vykdys informavimo veiklą, orientuotą į suinteresuotuosius subjektus Afrikoje, Kinijoje ir Sąjungoje, ir prisidės prie trišalio dialogo ir bendradarbiavimo ginklų ir šaudmenų nukreipimo Afrikoje prevencijos srityje, siekiant:

                        a)

                        atskleisti ginklų, ypač šaulių ir lengvųjų ginklų ir jų šaudmenų, nukreipimo Afrikoje žalą saugumui ir socialinei bei ekonominei ir humanitarinei sritims ir parodyti, kokiais būdais geresnė ginklų perdavimo kontrolė, be kita ko, pasiūlos pusėje, gali prisidėti prie ginklų, esančių leidimo neturinčių subjektų rankose, nukreipimo rizikos mažinimo;

                        b)

                        padėti teikti informaciją ES ir Kinijos aukšto lygio strateginiam dialogui, ypač bendradarbiavimo saugumo ir ginklų kontrolės Afrikoje klausimais;

                        c)

                        dalytis informacija, idėjomis, ekspertinėmis žiniomis ir moksliniais tyrimais grupės narių tarpusavyje ir vertinti dabartinės politikos ir iniciatyvų veiksmingumą;

                        d)

                        aktyviai bendrauti su valdžios sektoriaus suinteresuotaisiais subjektais ir teikti jiems rekomendacijas. Afrikos, Kinijos, Sąjungos ir valstybių narių pareigūnai bus paraginti stebėti EDG darbą ir prie jo prisidėti.

                  1.1.2.   Veikla
            Veikla, kuri turi būti remiama įgyvendinant 1 etapo užduotis, apims:

                        a)

                        organizacijos „Saferworld“ atliekamą bendradarbiavimo su pagrindiniais valdžios sektoriaus, verslo sektoriaus, pilietinės visuomenės organizacijų, akademinių įstaigų, daugiašalių agentūrų partneriais ir suinteresuotaisiais subjektais, taip pat su regioniniais ir bendruomenių lygmens subjektais, kurie atliks labai svarbų vaidmenį užtikrinant projekto sėkmę ir tvarumą, metodo parengimą ir plėtojimą;

                        b)

                        remiantis pagal Sprendimą 2012/121/BUSP remiamo Sąjungos projekto pasiekimais: i) iki 20 parengiamųjų ir tolesnės veiklos susitikimų Afrikoje, Kinijoje ir Europoje surengimą siekiant didinti informuotumą apie projektą, įskaitant struktūrą ir tvarkaraštį, ir užtikrinti atitinkamų institucijų paramą; ii) pagrindinių Afrikos, Kinijos ir Sąjungos ekspertų, kurie dalyvaus EDG veikloje, nustatymą; iii) išsamių darbo planų rengimą EDG įsteigimo ir veikimo užtikrinimo tikslu; iv) projekto koordinavimo grupės sudarymą; v) grupės narių pareigų atskyrimą ir paskirstymą ir vi) veiklos įgyvendinimo pažangos stebėseną ir vertinimą;

                        c)

                        EDG trišaliam dialogui ir bendradarbiavimui remti sukūrimą. Tikimasi, kad EDG sudarys devyni šaulių ginklų kontrolės ekspertai iš Afrikos, Kinijos ir Europos, kurie bus atrinkti iš idėjų institutų, mokslinių tyrimų centrų ir akademinių įstaigų, pasirinkti atsižvelgiant į jų interesus, ekspertines žinias ir gebėjimą dalyvauti projekte;

                        d)

                        EDG interneto svetainės, kuri veiks kaip EDG viešosios sąsajos interneto platforma, sukūrimą;

                        e)

                        tris EDG susitikimus (vieną Afrikoje, vieną Kinijoje ir vieną Europoje), siekiant sudaryti sąlygas EDG nariams ir Afrikos, Kinijos ir Sąjungos bei valstybių narių pareigūnams bendrauti tarpusavyje ir drauge mokytis, taip pat teikti rekomendacijas dėl informuotumo didinimo ir mokslinių tyrimų veiklos įgyvendinimo.

                  1.1.3.   Rezultatai
            EDG tampa sprendimu propaguojamo dialogo proceso pamatiniu pagrindu ir atlieka labai svarbų vaidmenį suburiant šaulių ginklų kontrolės ekspertus iš Afrikos, Kinijos ir Europos, padedant įveikti atotrūkį tarp mokslinių tyrimų ir politikos formuotojų bendruomenių ir užtikrinant veiksmingą projekto rezultatų perdavimą vyriausybėms Afrikoje, Kinijoje, Europoje ir Sąjungos institucijoms.
            1.2.   2 etapas. Informavimo veikla, orientuota į vyriausybinius suinteresuotuosius subjektus Afrikoje, Kinijoje ir Sąjungoje, siekiant užkirsti kelią ginklų ir šaudmenų nukreipimui ir kovoti su neteisėtu jų laikymu, perdavimui ir naudojimu Afrikoje.
            1.2.1.   Tikslai

                        a)

                        Sumažinti ginklų ir šaudmenų nukreipimo Afrikos žemyne mastą, taip sumažinant grėsmę žmonių saugumui, prisidėti prie taikios ir saugios aplinkos Afrikos piliečiams ir skatinti vystymąsi;

                        b)

                        remti Afrikos valstybes įgyvendinant Afrikos Sąjungos pagrindines veiksmų gaires dėl praktinių veiksmų, skirtų iniciatyvai „Sudėkime ginklus Afrikoje iki 2020 m.“ ir atitinkamas regioninių ekonominių bendrijų strategijas;

                        c)

                        skatinti sinergiją įgyvendinant kitas aktualias tarptautines ir regionines iniciatyvas, įskaitant SPG, JT veiksmų programą dėl ŠLG ir JT šaunamųjų ginklų protokolą;

                        d)

                        koordinuoti veiksmus ir užtikrinti sinergiją su atitinkamomis Sąjungos remiamomis iniciatyvomis Afrikoje, įskaitant ES ginklų eksporto kontrolę ir SPG informavimo projektus, remiamus pagal Tarybos sprendimus (BUSP) 2018/299 (1) ir (BUSP) 2018/101 (2), ir „Conflict Armament Research Ltd.“ (CAR) projektą iTrace, remiamą Tarybos sprendimu (BUSP) 2017/2283 (3);

                        e)

                        bendradarbiauti dėl daugiamečio teisinės peržiūros proceso, kuris šiuo metu vykdomas Kinijoje ir kurio rezultatais remiantis bus priimtas naujas Eksporto kontrolės įstatymas;

                        f)

                        remti šaulių ginklų kontrolę bendruomenės lygmeniu informuojant žmones vietos lygmeniu ir suteikiant jiems galimybę pareikšti savo nuomonę ir pasiūlyti būdų, kaip sumažinti neteisėtų ginklų ir šaudmenų žalą žmonėms;

                        g)

                        remti Afrikos, Kinijos ir Sąjungos ekspertų bendrus mokslinius tyrimus ir į veiklą orientuotą analizę dėl problemų, susijusių su ginklų ir šaudmenų nukreipimu ir netinkamu naudojimu Afrikoje, teikiant rekomendacijas dėl konkrečių veiksmų, kuriais būtų padedama reaguoti į su neteisėtais ginklais ir šaudmenimis susijusią grėsmę ir ją mažinti. Tai, be kita ko, gali būti eksporto kontrolė, saugus ir saugumu grindžiamas ginklų ir šaudmenų laikymas, ginklų ir šaudmenų pertekliaus sunaikinimas, ženklinimas, registravimas ir atsekimas, įskaitant bendradarbiavimą su Jungtinių Tautų misijomis, kurioms pavesta nustatyti ir atsekti neteisėtus ginklus, ginklų embargo stebėsena bei vykdymo užtikrinimas ir keitimasis operatyvine informacija siekiant suardyti neteisėtos prekybos ginklais tinklus.

                  1.2.2.   Veikla
            Veikla, kuri turi būti remiama įgyvendinant 2 etapo užduotis, apims:

                        a)

                        du seminarus (vieną Afrikoje ir vieną Kinijoje) tema „Atskaitomybės ir atsakomybės prekybos ginklais skatinimas ir ginklų bei šaudmenų nukreipimo leidimo neturintiems ir destabilizuojantiems subjektams Afrikoje prevencija“, kurie bus surengti vadovaujant EDG, kurios nariai padės organizacijai „Saferworld“ ir taip pat dalyvaus renginiuose;

                        b)

                        informacinio dokumento „Kova su neteisėtų ginklų ir šaudmenų platinimu Afrikoje. Rekomendacijos Kinijos ir Afrikos bendradarbiavimo forumui (FOCAC)“ rengimą ir platinimą, rengiantis 2021 m. FOCAC aukščiausiojo lygio susitikimui;

                        c)

                        informacinio dokumento anglų ir kinų kalbomis „Neteisėtų ginklų ir šaudmenų platinimas Afrikoje. Ką valstybės tiekėjos gali nuveikti, kad sumažintų nukreipimo riziką?“ rengimą ir platinimą;

                        d)

                        tris EDG dešimties dienų trukmės apsilankymus vietoje tyrimų tikslais atrinktose trijose Afrikos šalyse, siekiant išnagrinėti klausimus, susijusius su neteisėtų ginklų ir šaudmenų platinimu ir nekontroliuojamu judėjimu (įskaitant nukreipimo nuo leidžiamų perdavimo ar laikymo būdų procesų sudėtingumą ir probleminius tarpvalstybinius fenomenus (pavyzdžiui, galvijų vagystes), kuriuos skatina neteisėtų ginklų ir šaudmenų platinimas);

                        e)

                        trijų tyrimų dokumentų (kinų, anglų ir prancūzų kalbomis) dėl tyrimų vietoje rezultatų parengimą (šią užduotį atliks EDG), kartu pateikiant rekomendacijas dėl praktinių veiksmų, kurių reikia imtis siekiant spręsti neteisėtų ginklų ir šaudmenų problemą, ypatingą dėmesį skiriant ginklų tiekėjų Afrikoje, Kinijoje ir Sąjungoje vaidmeniui mažinant nukreipimo riziką;

                        f)

                        apie 20 dvišalių susitikimų su Afrikos, Kinijos ir valstybių narių pareigūnais siekiant dalytis EDG rekomendacijomis ir veiksmingai informuoti apie jas, didinti informuotumą apie bendradarbiavimo projektus ir politinį suinteresuotumą jais oficialiu lygmeniu;

                        g)

                        vienos mokslinių tyrimų ataskaitos (kinų, anglų ir prancūzų kalbomis) apie neteisėtų ginklų ir šaudmenų platinimą Afrikoje, kurioje bus įvertintas dabartinių veiksmų veiksmingumas ir pateiktos rekomendacijos dėl vykdytinų projektų, kurie padės geriau kovoti su neteisėtais ginklais ir šaudmenimis, taip sumažinant jų žalingą poveikį ir prisidedant prie didesnės nacionalinės, regioninės ir tarptautinės taikos bei saugumo, parengimą ir platinimą. Ataskaitoje ypatingas dėmesys bus skiriamas ginklų tiekėjų Afrikoje, Kinijoje ir Sąjungoje vaidmeniui mažinant ginklų nukreipimo Afrikoje riziką;

                        h)

                        vieno baigiamojo seminaro Kinijoje surengimą siekiant informuoti apie mokslinių tyrimų ir dialogo proceso rezultatais grindžiamas rekomendacijas ir parodyti Afrikos, Kinijos, Sąjungos bei valstybių narių bendradarbiavimo ir dalyvavimo bendroje veikloje naudą, taip pat procesų, skirtų palaikyti dialogą ateityje, nustatymą.

                  1.2.3.   Rezultatai

                        —

                        Didesnis informuotumas, žinios ir supratimas apie 500 Afrikos, Kinijos ir Sąjungos politikos formuotojų bendruomenės subjektų, įskaitant pareigūnus, atsakingus už įprastinės ginkluotės eksporto kontrolę, mokslininkus, parlamentų narius, nevyriausybines organizacijas, pramonės atstovus ir žurnalistus, veiksnius, prisidedančius prie paplitusio neteisėtų ginklų ir šaudmenų prieinamumo Afrikoje, pagrindinius klausimus ir poveikį vietoje, valstybių ginklų tiekėjų vaidmenį ir atsakomybę mažinant ginklų nukreipimo perdavimo metu riziką.

                        —

                        60 Afrikos, Kinijos ir Sąjungos bei valstybių narių pareigūnų ir pilietinės visuomenės subjektų geresnis dialogas, sąveika ir bendradarbiavimas ginklų ir šaudmenų nukreipimo prevencijos ir kovos su šiuo reiškiniu srityse, be kita ko, nustatant konkrečias Afrikos, Kinijos ir Sąjungos praktinio bendradarbiavimo sritis, kurios padės sumažinti ginklų ir šaudmenų nukreipimą Afrikoje.

                        —

                        Mažesnis ginklų ir šaudmenų nukreipimo leidimo neturintiems ir destabilizuojantiems subjektams Afrikoje atvejų skaičius.

                        —

                        Parama įgyvendinant Afrikos Sąjungos pagrindines veiksmų gaires dėl praktinių veiksmų, skirtų iniciatyvai „Sudėkime ginklus Afrikoje iki 2020 m.“ ir JT kovos su neteisėtais ŠLG veiksmų programą.

                        —

                        Didesnis nacionalinių normų ir taisyklių Afrikoje ir Kinijoje suderinamumas su tarptautiniais ginklų eksporto kontrolės standartais, pavyzdžiui, SPG, siekiant sumažinti nukreipimo riziką prekybos ginklais metu.

                        —

                        Ginklų kontrolės klausimo, kaip esminio atspirties taško siekiant stiprinti Afrikos ir Kinijos dialogą bei bendradarbiavimą ginklų nukreipimo leidimo neturintiems ir destabilizuojantiems subjektams Afrikoje prevencijos srityje, sugrąžinimas į FOCAC darbotvarkę.

                        —

                        Neteisėtų ginklų ir šaudmenų problemos Afrikoje įrodymais grindžiamos analitinės medžiagos parengimas remiantis Afrikos, Kinijos ir Sąjungos ekspertų bendrų tyrimų vietoje rezultatais; tai prisidės prie geresnio visapusiško supratimo apie ginklų nukreipimą ir pakartotinį perdavimą leidimo neturintiems ir destabilizuojantiems subjektams Afrikoje ir suteiks tvirtesnį bendrą pagrindą Afrikai, Kinijai ir Sąjungai veiksmingiau bendradarbiauti siekiant įveikti problemą.

                        —

                        Praktinių priemonių, kuriomis būtų reaguojama į su neteisėtų ginklų ir šaudmenų platinimu susijusias grėsmes ir kolektyvinio bei tarptautinio bendradarbiavimu grindžiamo atsako poreikį, laikantis pagrindinių tarptautinių ir regioninių įsipareigojimų bei politikos iniciatyvų, pavyzdžiui, JT kovos su neteisėtais ŠLG veiksmų programos, Tarptautinio sekimo dokumento, Darnaus vystymosi darbotvarkės iki 2030 m., SPG, Afrikos Sąjungos strategijos dėl šaulių ir lengvųjų ginklų neteisėto platinimo, judėjimo ir prekybos kontrolės, 2020 m. ES ir Kinijos strateginės bendradarbiavimo darbotvarkės, ES strategijos dėl Kinijos bei ES kovos su neteisėtais šaunamaisiais ginklais, šaulių ir lengvaisiais ginklais ir jų šaudmenimis strategijos bei atitinkamų regioninių ekonominių bendrijų strategijų ir veiksmų planų.

                        —

                        Didesni Afrikos nacionalinių valdžios institucijų ir regioninių organizacijų gebėjimai nustatyti konkrečius techninės pagalbos poreikius ir jų dialogui su Kinija ir ES tinkamų platformų nustatymas siekiant nukreipti išteklius tokiems poreikiams patenkinti.

                  2.   Seminarų /praktinių seminarų ir atidarymo bei uždarymo renginių dalyviai ir vietos
            Jei šio priedo tekste nenurodyta kitaip, organizacija „Saferworld“ pasiūlys galimus seminarų ir kitų renginių, kurie numatyti pagal projektą, dalyvius ir vietas, kuriuos tada, konsultuodamasis su kompetentingais Tarybos organais, tvirtins Vyriausiasis įgaliotinis.
            3.   Lyčių aspektas
            „Saferworld“ į strategiją ir veiklą, susijusią su šio projekto įgyvendinimu, integruos lyčių aspektą, kad moterys ir vyrai vienodomis sąlygomis turėtų įtakos projektui, dalyvautų jame ir gautų iš jo naudos. „Saferworld“, kiek įmanoma, skatins projekto partnerius siūlyti lyčių požiūriu mišrias delegacijas dalyvauti projektų veikloje ir užtikrins, kad į visus seminarus ir mokomuosius apsilankymus būtų įtrauktas neteisėtų ginklų ir šaudmenų poveikis skirtingoms lytims.
            4.   Partneriai
            Numatoma, kad pagrindiniai projekto partneriai bus Kinijos ginklų kontrolės ir nusiginklavimo asociacija ir Saugumo mokslinių tyrimų ir informacijos centras (Kenija).
            5.   Iniciatyvinis komitetas
            Šio projekto iniciatyvinį komitetą sudarys po vieną Vyriausiojo įgaliotinio tarnybos, Komisijos ir „Saferworld“ atstovą. Iniciatyvinis komitetas peržiūrės šio sprendimo įgyvendinimą kartą per 6 mėnesius, be kita ko, pasitelkdamas elektronines ryšio priemones.
            6.   Ataskaitų teikimas
            „Saferworld“ kas šešis mėnesius teiks aprašomąsias ataskaitas, kad apžvelgtų pažangą siekiant projekto rezultatų. Per 6 mėnesius nuo įgyvendinimo laikotarpio pabaigos „Saferworld“ taip pat pateiks metines aprašomąsias ir finansines ataskaitas bei galutinę ataskaitą.
            7.   Sąjungos matomumas ir galimybė gauti pagalbinę medžiagą
            Vykdant projektą parengta medžiaga ir speciali interneto svetainė užtikrins Sąjungos matomumą, visų pirma remiantis Europos Sąjungos išorės veiksmų komunikacijos ir matomumo vadovo logotipu ir grafine forma. Sąjungos delegacijos turėtų dalyvauti renginiuose trečiosiose šalyse, kad būtų skatinama tolesnė politinė veikla ir matomumas.

               (1)  2018 m. vasario 26 d. Tarybos sprendimas (BUSP) 2018/299 dėl Europos ginklų neplatinimo ir nusiginklavimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo (OL L 56, 2018 2 28, p. 46).

               (2)  2018 m. sausio 22 d. Tarybos sprendimas (BUSP) 2018/101 dėl veiksmingos ginklų eksporto kontrolės skatinimo (OL L 17, 2018 1 23, p. 40).

               (3)  2017 m. gruodžio 11 d. Tarybos sprendimas (BUSP) 2017/2283, kuriuo remiamas visuotinis pranešimų apie neteisėtus šaulių ir lengvuosius ginklus bei kitus neteisėtus įprastinius ginklus ir šaudmenis, siekiant mažinti neteisėtos prekybos jais riziką, mechanizmas (iTrace III) (OL L 328, 2017 12 12, p. 20).


title: 2019 m. vasario 18 d. Tarybos sprendimas (BUSP) 2019/1328 dėl Europos Sąjungos ir Jordanijos Hašimitų Karalystės susitarimo, kuriuo nustatomos Jordanijos Hašimitų Karalystės dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo

text:
7.8.2019

                  LT

                  Europos Sąjungos oficialusis leidinys

                  L 207/1

         TARYBOS SPRENDIMAS (BUSP) 2019/1328
         2019 m. vasario 18 d.
         dėl Europos Sąjungos ir Jordanijos Hašimitų Karalystės susitarimo, kuriuo nustatomos Jordanijos Hašimitų Karalystės dalyvavimo Europos Sąjungos krizių valdymo operacijose bendrosios sąlygos, pasirašymo ir sudarymo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 37 straipsnį kartu su Sutarties dėl Europos Sąjungos veikimo 218 straipsnio 5 ir 6 dalimis,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. lapkričio 13 d. Taryba priėmė Sprendimą, kuriuo įgaliojama pradėti derybas su Jordanijos Hašimitų Karalyste dėl susitarimo, kuriuo nustatomos jos dalyvavimo Sąjungos krizių valdymo operacijose bendrosios sąlygos, pagal Europos Sąjungos sutarties (toliau – ES sutartis) 37 straipsnį ir laikantis Sutarties dėl Europos Sąjungos veikimo (toliau – SESV) 218 straipsnyje nustatytos tvarkos, remiantis 2004 m. vasario 23 d. Tarybos patvirtintu Susitarimo dėl dalyvavimo bendrųjų sąlygų projekto tekstu, kuris turi būti atitinkamai patikslintas, atsižvelgiant į vėlesnius sutartus pakeitimus;

                     (2)

                     Sąjungos vyriausiasis įgaliotinis užsienio reikalams ir saugumo politikai vėliau derybomis susitarė dėl Europos Sąjungos ir Jordanijos Hašimitų Karalystės susitarimo, kuriuo nustatomos Jordanijos Hašimitų Karalystės dalyvavimo Europos Sąjungos krizių valdymo operacijose bendrosios sąlygos (toliau – Susitarimas);

                     (3)

                     Susitarimas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos ir Jordanijos Hašimitų Karalystės susitarimas, kuriuo nustatomos Jordanijos Hašimitų Karalystės dalyvavimo Europos Sąjungos krizių valdymo operacijose bendrosios sąlygos.
            Susitarimo tekstas pridedamas prie šio sprendimo.

            2 straipsnis
            Tarybos pirmininkas įgaliojamas paskirti asmenį (-is), įgaliotą (-us) pasirašyti Susitarimą, kad jis taptų privalomas Sąjungai.

            3 straipsnis
            Tarybos pirmininkas Sąjungos vardu pateikia Susitarimo 17 straipsnio 1 dalyje numatytą pranešimą (1).

            4 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. vasario 18 d.

                  Tarybos vardu

                  Pirmininkė

               F. MOGHERINI

            (1)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.


title: 2019 m. kovo 26 d. Europos Parlamento sprendimas (ES, Euratomas) 2019/1410 dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos

text:
27.9.2019

               LT

               Europos Sąjungos oficialusis leidinys

               L 249/29

      EUROPOS PARLAMENTO SPRENDIMAS (ES, Euratomas) 2019/1410
      2019 m. kovo 26 d.
      dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018) 521 – C8-0318/2018) (2),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2016 finansinių metų biudžeto įvykdymo patvirtinimu (COM(2018) 545),

                  —

                  atsižvelgdamas į Komisijos 2017 m. metinę ES biudžeto valdymo ir veiklos rezultatų ataskaitą (COM(2018) 457),

                  —

                  atsižvelgdamas į Komisijos 2017 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2018) 661) ir pridedamą Komisijos tarnybų darbo dokumentą (SWD(2018) 429),

                  —

                  atsižvelgdamas į Audito Rūmų 2017 finansinių metų metinę biudžeto vykdymo ataskaitą su institucijų atsakymais (3) ir į Audito Rūmų specialiąsias ataskaitas,

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į 2019 m. vasario 12 d. Tarybos rekomendaciją dėl patvirtinimo, kad Komisija įvykdė 2017 finansinių metų bendrąjį biudžetą (05824/2019 – C8-0053/2019),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 62, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (6), ypač į jo 69, 260, 261 ir 262 straipsnius,

                  —

                  atsižvelgdamas į Darbo tvarkos taisyklių 93 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8-0110/2019),

                  A.

                  kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis, savo atsakomybe ir atsižvelgdama į patikimo finansų valdymo principus;

         1.

            suteikia patvirtinimą Komisijai, kad ji įvykdė Europos Sąjungos 2017 finansinių metų bendrąjį biudžetą;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, ir 2019 m. kovo 26 d. rezoliucijoje dėl Audito Rūmų specialiųjų ataskaitų vykdant Komisijos 2017 finansinių metų biudžeto įvykdymo patvirtinimo procedūrą (7);

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Europos Sąjungos Teisingumo Teismui, Audito Rūmams ir Europos investicijų bankui, taip pat valstybių narių nacionaliniams parlamentams ir nacionalinėms bei regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28, p. 1.

         (2)  OL C 348, 2018 9 28, p. 1.

         (3)  OL C 357, 2018 10 4, p. 1.

         (4)  OL C 357, 2018 10 4, p. 9.

         (5)  OL L 298, 2012 10 26, p. 1.

         (6)  OL L 193, 2018 7 30, p. 1.

         (7)  Priimti tekstai, P8_TA(2019)0243 (žr. šio Oficialiojo leidinio p. 59).


title: 2019 m. rugsėjo 26 d. Tarybos sprendimas (BUSP) 2019/1596, kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje

text:
27.9.2019

                  LT

                  Europos Sąjungos oficialusis leidinys

                  L 248/74

         TARYBOS SPRENDIMAS (BUSP) 2019/1596
         2019 m. rugsėjo 26 d.
         kuriuo iš dalies keičiamas Sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2017 m. lapkričio 13 d. Taryba priėmė Sprendimą (BUSP) 2017/2074 (1) dėl ribojamųjų priemonių atsižvelgiant į padėtį Venesueloje;

                     (2)

                     2019 m. liepos 16 d. vyriausiasis įgaliotinis Sąjungos vardu paskelbė deklaraciją, kurioje teigiama, kad politinė krizė ir ekonominė griūtis Venesueloje toliau daro didžiulę žalą gyventojams – tą rodo ir faktas, kad 4 mln. žmonių jau yra palikę Venesuelą; be to, krizė tebėra vienas didžiausių nestabilumo regione šaltinių;

                     (3)

                     deklaracijoje pabrėžiama, kad neseniai paskelbtoje JT vyriausiojo žmogaus teisių komisaro ataskaitoje (ataskaita) aiškiai ir išsamiai patvirtintas žmogaus teisių pažeidimų, teisinės valstybės griuvimo ir demokratinių institucijų ardymo Venesueloje mastas ir šios padėties rimtumas. Be to, deklaracijoje minima tragiška Venesuelos saugumo pajėgų areštinėje laikyto kapitono Acosta Arévalo mirtis – tai akivaizdus nuolatinio žmogaus teisių padėties blogėjimo pavyzdys;

                     (4)

                     Sąjunga tvirtai pritarė ataskaitoje paskelbtoms išvadoms ir paragino režimą nedelsiant nutraukti plačiai paplitusius žmogaus teisių pažeidimus ir visapusiškai bendradarbiauti su Jungtinių Tautų vyriausiojo žmogaus teisių komisaro biuru bei visais JT įgaliotaisiais ekspertais, kad būtų užtikrintas ataskaitoje pateiktų rekomendacijų įgyvendinimas. Sąjunga taip pat nurodė, kad yra pasirengusi imtis darbo, kad būtų taikomos tikslinės priemonės tų saugumo pajėgų narių, kurie dalyvauja vykdant kankinimus ir kitus šiurkščius žmogaus teisių pažeidimus, atžvilgiu;

                     (5)

                     atsižvelgiant į tai, kad padėtis Venesueloje tebėra sunki (kaip pranešama ir JT vyriausiojo žmogaus teisių komisaro ataskaitoje), ir į tai, kad dalis režimą remiančių Venesuelos saugumo ir žvalgybos pajėgų atstovų turi prisiimti atsakomybę už jų įvykdytus šiurkščius žmogaus teisių pažeidimus, įskaitant kankinimą, septyni asmenys turėtų būti įtraukti į Sprendimo (BUSP) 2017/2074 I priede pateiktą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą;

                     (6)

                     todėl Sprendimo (BUSP) 2017/2074 I priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimo (BUSP) 2017/2074 I priedas iš dalies keičiamas taip, kaip išdėstyta šio sprendimo priede.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2019 m. rugsėjo 26 d.

                  Tarybos vardu

                  Pirmininkas

               T. HARAKKA

            (1)  2017 m. lapkričio 13 d. Tarybos sprendimas (BUSP) 2017/2074 dėl ribojamųjų priemonių atsižvelgiant į padėtį Venesueloje (OL L 295, 2017 11 14, p. 60).

            PRIEDAS
            Toliau išvardyti asmenys įtraukiami į Sprendimo (BUSP) 2017/2074 I priede pateiktą fizinių ir juridinių asmenų, subjektų ir organizacijų sąrašą:

                           Vardas, pavardė

                           Identifikavimo informacija

                           Įtraukimo į sąrašą priežastys

                           Įtraukimo į sąrašą data

                           „19.

                           Nestor Blanco Hurtado

                           Gimimo data: 1982 m. rugsėjo 26 d.
                           Tapatybės kortelės numeris: V-15222057
                           Lytis: vyras

                           Bolivaro nacionalinės gvardijos (GNB) majoras, bent nuo 2017 m. gruodžio mėn. veikęs kartu su Karinės kontržvalgybos generalinio direktorato (Dirección General de Contrainteligencia Militar (DGCIM)) pareigūnais. Atsakingas už šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais DGCIM patalpose.

                           2019 9 27

                           20.

                           Rafael Ramon Blanco Marrero

                           Gimimo data: 1968 m. vasario 28 d.
                           Tapatybės kortelės numeris: V-6250588
                           Lytis: vyras

                           Bent nuo 2018 m. gruodžio mėn. – Karinės kontržvalgybos generalinio direktorato (Dirección General de Contrainteligencia Militar (DGCIM)) direktoriaus pavaduotojas, nuo 2019 m. liepos 5 d. – Venesuelos Bolivaro nacionalinės armijos divizijos generolas. Atsakingas už jo vadovaujamų DGCIM pareigūnų įvykdytus šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais DGCIM patalpose. Susijęs su kapitono A. Acosta mirtimi.

                           2019 9 27

                           21.

                           Carlos Calderon

                           Lytis: vyras

                           Bolivaro nacionalinės žvalgybos tarnybos (SEBIN) aukšto rango pareigūnas (dar žinomas kaip komisaras, direktorius ir generalinis direktorius). Atsakingas už šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais SEBIN patalpose. Visų pirma dalyvavo vykdant ir buvo atsakingas už kankinimo veiksmus ir žiaurų, nežmonišką ir žeminantį elgesį su sulaikytaisiais SEBIN kalėjime „El Helicoide“.

                           2019 9 27

                           22.

                           Alexis Enrique Escalona Marrero

                           Gimimo data: 1962 m. spalio 12 d.
                           Lytis: vyras

                           Už Nacionalinės kovos su organizuotu nusikalstamumu ir terorizmo finansavimu tarnybą (ONDOFT) atsakingas vadas. 2014–2017 m. – Nacionalinės kovos su plėšikavimu ir grobimu vadovybės (Comando Nacional Antiextorsión y Secuestro (CONAS) nacionalinis vadovas. Atsakingas už jo vadovaujamų CONAS narių įvykdytus šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais. Taip pat atsakingas už jo vadovaujamų CONAS narių įvykdytas represijas prieš pilietinę visuomenę.

                           2019 9 27

                           23.

                           Rafael Antonio Franco Quintero

                           Gimimo data: 1973 m. spalio 14 d.
                           Tapatybės kortelės numeris: V-11311672
                           Lytis: vyras

                           Bolivaro nacionalinės žvalgybos tarnybos (SEBIN) agentas. Bent 2017–2018 m. gruodžio mėn. – Karinės kontržvalgybos generalinio direktorato (Dirección General de Contrainteligencia Militar (DGCIM)) Tyrimų skyriaus vadovas. Atsakingas už jo vadovaujamų DGCIM narių įvykdytus šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais DGCIM patalpose. Taip pat atsakingas už jo vadovaujamų DGCIM narių įvykdytas represijas prieš pilietinę visuomenę ir demokratinę opoziciją. Susijęs su kapitono A. Acosta mirtimi.

                           2019 9 27

                           24.

                           Alexander Enrique Granko Arteaga

                           Gimimo data: 1981 m. kovo 25 d.
                           Tapatybės kortelės numeris: V-14970215
                           Lytis: vyras

                           Karinės kontržvalgybos generalinio direktorato (Dirección General de Contrainteligencia Militar (DGCIM)) Specialiųjų reikalų skyriaus (DAE) vadovas (direktorius). Atsakingas už jo paties ir jo vadovaujamų pareigūnų įvykdytus šiurkščius žmogaus teisių pažeidimus, įskaitant kankinimą, neproporcingą jėgos naudojimą, sukėlusį mirtį ir sužalojimus, ir netinkamą elgesį su sulaikytaisiais DGCIM patalpose. Taip pat atsakingas už jo vadovaujamų DGCIM narių įvykdytas represijas prieš pilietinę visuomenę ir tiesiogiai dalyvavęs šias represijas vykdant. Susijęs su kapitono A. Acosta mirtimi.

                           2019 9 27

                           25.

                           Hannover Esteban Guerrero Mijares

                           Gimimo data: 1971 m. sausio 14 d.
                           Lytis: vyras

                           Bent 2019 m. balandžio mėn. – 2019 m. rugpjūčio mėn. – Karinės kontržvalgybos generalinio direktorato (Dirección General de Contrainteligencia Militar (DGCIM)) Tyrimų skyriaus vadovas. Kaip Tyrimų skyriaus vadovas prižiūrėjo DGCIM bazę Boleitoje (Boleita). Atsakingas už jo paties ir jo vadovaujamų pareigūnų įvykdytus šiurkščius žmogaus teisių pažeidimus, įskaitant kankinimą, neproporcingą jėgos naudojimą ir netinkamą elgesį su sulaikytaisiais, visų pirma Boleitoje. Susijęs su kapitono A. Acosta mirtimi.

                           2019 9 27“


title: 2019 m. kovo 26 d. Europos Parlamento sprendimas (ES, Euratomas) 2019/1417 dėl Mokslinių tyrimų vykdomosios įstaigos 2017 finansinių metų biudžeto įvykdymo patvirtinimo

text:
27.9.2019

               LT

               Europos Sąjungos oficialusis leidinys

               L 249/93

      EUROPOS PARLAMENTO SPRENDIMAS (ES, Euratomas) 2019/1417
      2019 m. kovo 26 d.
      dėl Mokslinių tyrimų vykdomosios įstaigos 2017 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018)521 – C8-0318/2018) (2),

                  —

                  atsižvelgdamas į Mokslinių tyrimų vykdomosios įstaigos 2017 finansinių metų galutines metines ataskaitas (3),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2016 finansinių metų biudžeto įvykdymo patvirtinimu (COM(2018)545), ir į prie jos pridėtą (-us) Komisijos tarnybų darbo dokumentą (-us),

                  —

                  atsižvelgdamas į Komisijos 2017 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2018)661) ir pridedamą Komisijos tarnybų darbo dokumentą (SWD(2018)429),

                  —

                  atsižvelgdamas į Audito Rūmų ataskaitą dėl Mokslinių tyrimų vykdomosios įstaigos 2017 finansinių metų metinių ataskaitų kartu su Įstaigos atsakymu (4),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

                  —

                  atsižvelgdamas į 2019 m. vasario 12 d. Tarybos rekomendaciją dėl patvirtinimo, kad Komisija įvykdė 2017 finansinių metų bendrąjį biudžetą (05826/2019 – C8-0054/2019),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (7), ypač į jo 69, 260, 261 ir 262 straipsnius,

                  —

                  atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys (8), įstatus, ypač į jo 14 straipsnio 3 dalį,

                  —

                  atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys (9), įstatus, ypač į jo 66 straipsnio pirmą ir antrą pastraipas,

                  —

                  atsižvelgdamas į 2013 m. gruodžio 13 d. Komisijos įgyvendinimo sprendimą 2013/778/ES, kuriuo įsteigiama Mokslinių tyrimų vykdomoji įstaiga ir panaikinamas Sprendimas 2008/46/EB (10),

                  —

                  atsižvelgdamas į Darbo tvarkos taisyklių 93 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8-0110/2019),

                  A.

                  kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis, savo atsakomybe ir atsižvelgdama į patikimo finansų valdymo principus;

         1.

            patvirtina Mokslinių tyrimų vykdomosios įstaigos direktoriui, kad Įstaigos 2017 finansinių metų biudžetas įvykdytas;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, ir 2019 m. kovo 26 d. rezoliucijoje dėl Audito Rūmų specialiųjų ataskaitų vykdant Komisijos 2017 finansinių metų biudžeto įvykdymo patvirtinimo procedūrą (11);

         3.

            paveda Pirmininkui perduoti šį sprendimą, sprendimą dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Mokslinių tyrimų vykdomosios įstaigos direktoriui, Tarybai, Europos Sąjungos Komisijai bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28, p. 1.

         (2)  OL C 348, 2018 9 28, p. 1.

         (3)  OL C 413, 2018 11 14, p. 12.

         (4)  OL C 434, 2018 11 30, p. 16.

         (5)  OL C 434, 2018 11 30, p. 225.

         (6)  OL L 298, 2012 10 26, p. 1.

         (7)  OL L 193, 2018 7 30, p. 1.

         (8)  OL L 11, 2003 1 16, p. 1.

         (9)  OL L 297, 2004 9 22, p. 6.

         (10)  OL L 346, 2013 12 20, p. 54.

         (11)  Priimti tekstai, P8_TA(2019)0243. Žr. šio Oficialiojo leidinio p. 59.


title: 2019 m. kovo 26 d. Europos Parlamento sprendimas (ES, Euratomas) 2019/1418 dėl Inovacijų ir tinklų programų vykdomosios įstaigos 2017 finansinių metų biudžeto įvykdymo patvirtinimo

text:
27.9.2019

               LT

               Europos Sąjungos oficialusis leidinys

               L 249/95

      EUROPOS PARLAMENTO SPRENDIMAS (ES, Euratomas) 2019/1418
      2019 m. kovo 26 d.
      dėl Inovacijų ir tinklų programų vykdomosios įstaigos 2017 finansinių metų biudžeto įvykdymo patvirtinimo
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018)521 – C8-0318/2018) (2),

                  —

                  atsižvelgdamas į Inovacijų ir tinklų programų vykdomosios įstaigos 2017 finansinių metų galutines metines ataskaitas (3),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2016 finansinių metų biudžeto įvykdymo patvirtinimu (COM(2018)545), ir į prie jos pridėtą (-us) Komisijos tarnybų darbo dokumentą (-us),

                  —

                  atsižvelgdamas į Komisijos 2017 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2018)661) ir pridedamą Komisijos tarnybų darbo dokumentą (SWD(2018)429),

                  —

                  atsižvelgdamas į Audito Rūmų ataskaitą dėl Inovacijų ir tinklų programų vykdomosios įstaigos 2017 finansinių metų metinių ataskaitų kartu su Įstaigos atsakymu (4),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (5),

                  —

                  atsižvelgdamas į 2019 m. vasario 12 d. Tarybos rekomendaciją dėl patvirtinimo, kad Komisija įvykdė 2017 finansinių metų bendrąjį biudžetą (05826/2019 – C8-0054/2019),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 62, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (7), ypač į jo 69, 260, 261 ir 262 straipsnius,

                  —

                  atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys (8), įstatus, ypač į jo 14 straipsnio 3 dalį,

                  —

                  atsižvelgdamas į 2004 m. rugsėjo 21 d. Komisijos reglamentą (EB) Nr. 1653/2004, nustatantį vykdomųjų agentūrų standartinį finansinį reglamentą, taikant Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys (9), įstatus, ypač į jo 66 straipsnio pirmą ir antrą pastraipas,

                  —

                  atsižvelgdamas į 2013 m. gruodžio 23 d. Komisijos įgyvendinimo sprendimą 2013/801/ES, kuriuo įsteigiama Inovacijų ir tinklų programų vykdomoji įstaiga ir panaikinamas Sprendimas 2007/60/EB su pakeitimais, padarytais Sprendimu 2008/593/EB (10),

                  —

                  atsižvelgdamas į Darbo tvarkos taisyklių 93 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8-0110/2019),

                  A.

                  kadangi pagal Europos Sąjungos sutarties 17 straipsnio 1 dalį Komisija vykdo biudžetą ir vadovauja programoms ir kadangi taikant Sutarties dėl Europos Sąjungos veikimo 317 straipsnį ji vykdo biudžetą bendradarbiaudama su valstybėmis narėmis, savo atsakomybe ir atsižvelgdama į patikimo finansų valdymo principus;

         1.

            patvirtina Inovacijų ir tinklų programų vykdomosios įstaigos direktoriui, kad Įstaigos 2017 finansinių metų biudžetas įvykdytas;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, ir 2019 m. kovo 26 d. rezoliucijoje dėl Audito Rūmų specialiųjų ataskaitų vykdant Komisijos 2017 finansinių metų biudžeto įvykdymo patvirtinimo procedūrą (11);

         3.

            paveda Pirmininkui perduoti šį sprendimą, sprendimą dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija, ir rezoliuciją, kuri yra neatskiriama šių sprendimų dalis, Inovacijų ir tinklų programų vykdomosios įstaigos direktoriui, Tarybai, Komisijai bei Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28, p. 1.

         (2)  OL C 348, 2018 9 28, p. 1.

         (3)  OL C 413, 2018 11 14, p. 11.

         (4)  OL C 434, 2018 11 30, p. 16.

         (5)  OL C 434, 2018 11 30, p. 221.

         (6)  OL L 298, 2012 10 26, p. 1.

         (7)  OL L 193, 2018 7 30, p. 1.

         (8)  OL L 11, 2003 1 16, p. 1.

         (9)  OL L 297, 2004 9 22, p. 6.

         (10)  OL L 352, 2013 12 24, p. 65.

         (11)  Priimti tekstai, P8_TA(2019)0243. Žr. šio Oficialiojo leidinio p. 59.


title: 2019 m. kovo 26 d. Europos Parlamento sprendimas (ES, Euratomas) 2019/1419 dėl sąskaitų, susijusių su Europos Sąjungos 2017 finansinių metų bendrojo biudžeto vykdymu, uždarymo, III skirsnis – Komisija

text:
27.9.2019

               LT

               Europos Sąjungos oficialusis leidinys

               L 249/97

      EUROPOS PARLAMENTO SPRENDIMAS (ES, Euratomas) 2019/1419
      2019 m. kovo 26 d.
      dėl sąskaitų, susijusių su Europos Sąjungos 2017 finansinių metų bendrojo biudžeto vykdymu, uždarymo, III skirsnis – Komisija
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018) 521 – C8-0318/2018) (2),

                  —

                  atsižvelgdamas į Komisijos ataskaitą dėl tolesnių veiksmų, susijusių su 2016 finansinių metų biudžeto įvykdymo patvirtinimu (COM(2018) 545), ir į prie jos pridėtą (-us) Komisijos tarnybų darbo dokumentą (-us),

                  —

                  atsižvelgdamas į Komisijos 2017 m. metinę ES biudžeto valdymo ir veiklos rezultatų ataskaitą (COM(2018) 457),

                  —

                  atsižvelgdamas į Komisijos 2017 m. atlikto vidaus audito metinę ataskaitą biudžeto įvykdymą tvirtinančiai institucijai (COM(2018) 661) ir pridedamą Komisijos tarnybų darbo dokumentą (SWD(2018) 429),

                  —

                  atsižvelgdamas į Audito Rūmų 2017 finansinių metų metinę biudžeto vykdymo ataskaitą su institucijų atsakymais (3) ir į Audito Rūmų specialiąsias ataskaitas,

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į 2019 m. vasario 12 d. Tarybos rekomendaciją dėl patvirtinimo, kad Komisija įvykdė 2017 finansinių metų bendrąjį biudžetą (05824/2019 – C8-0053/2019),

                  —

                  atsižvelgdamas 2019 m. vasario 12 d. Tarybos rekomendaciją dėl patvirtinimo, kad vykdomosios įstaigos įvykdė 2017 finansinių metų biudžetą (05826/2019 – C8-0054/2019),

                  —

                  atsižvelgdamas į Sutarties dėl Europos Sąjungos veikimo 317, 318 ir 319 straipsnius,

                  —

                  atsižvelgdamas į Europos atominės energijos bendrijos steigimo sutarties 106a straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 62, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (6), ypač į jo 69, 260, 261 ir 262 straipsnius,

                  —

                  atsižvelgdamas į 2002 m. gruodžio 19 d. Tarybos reglamentą (EB) Nr. 58/2003, nustatantį vykdomųjų įstaigų, kurioms pavedamos tam tikros Bendrijos programų valdymo užduotys, įstatus (7) ypač į jo 14 straipsnio 2 ir 3 dalis,

                  —

                  atsižvelgdamas į Darbo tvarkos taisyklių 93 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir kitų suinteresuotų komitetų nuomones (A8-0110/2019),

         1.

            pritaria Europos Sąjungos 2017 finansinių metų bendrojo biudžeto sąskaitų uždarymui;

         2.

            išdėsto savo pastabas rezoliucijoje, kuri yra neatskiriama sprendimų dėl Europos Sąjungos 2017 finansinių metų bendrojo biudžeto įvykdymo patvirtinimo, III skirsnis – Komisija ir vykdomosios įstaigos, dalis, ir 2019 m. kovo 26 d. rezoliucijoje dėl Audito Rūmų specialiųjų ataskaitų vykdant Komisijos 2017 finansinių metų biudžeto įvykdymo patvirtinimo procedūrą (8);

         3.

            paveda Pirmininkui perduoti šį sprendimą Tarybai, Komisijai, Europos Sąjungos Teisingumo Teismui, Audito Rūmams, Europos investicijų bankui, taip pat valstybių narių parlamentams ir nacionalinėms bei regioninėms audito institucijoms ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28, p. 1.

         (2)  OL C 348, 2018 9 28, p. 1.

         (3)  OL C 357, 2018 10 4, p. 1.

         (4)  OL C 357, 2018 10 4, p. 9.

         (5)  OL L 298, 2012 10 26, p. 1.

         (6)  OL L 193, 2018 7 30, p. 1.

         (7)  OL L 11, 2003 1 16, p. 1.

         (8)  Priimti tekstai, P8_TA(2019)0243. Žr. šio Oficialiojo leidinio p. 59.


title: 2019 m. kovo 26 d. Europos Parlamento sprendimas (ES) 2019/1420 dėl Europos Sąjungos 2017 finansinių metų bendrojo biudžeto įvykdymo patvirtinimo, IV skirsnis – Teisingumo Teismas

text:
27.9.2019

               LT

               Europos Sąjungos oficialusis leidinys

               L 249/99

      EUROPOS PARLAMENTO SPRENDIMAS (ES) 2019/1420
      2019 m. kovo 26 d.
      dėl Europos Sąjungos 2017 finansinių metų bendrojo biudžeto įvykdymo patvirtinimo, IV skirsnis – Teisingumo Teismas
      EUROPOS PARLAMENTAS,

                  —

                  atsižvelgdamas į Europos Sąjungos 2017 finansinių metų bendrąjį biudžetą (1),

                  —

                  atsižvelgdamas į Europos Sąjungos 2017 finansinių metų konsoliduotąsias metines ataskaitas (COM(2018)521 – C8-0321/2018) (2),

                  —

                  atsižvelgdamas į Teisingumo Teismo metinę 2017 m. atlikto vidaus audito ataskaitą biudžeto įvykdymą tvirtinančiai institucijai,

                  —

                  atsižvelgdamas į Audito Rūmų 2017 finansinių metų metinę biudžeto vykdymo ataskaitą kartu su institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2017 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (5), ypač į jo 55, 99, 164, 165 ir 166 straipsnius,

                  —

                  atsižvelgdamas į 2018 m. liepos 18 d. Europos Parlamento ir Tarybos reglamentą (ES, Euratomas) 2018/1046 dėl Sąjungos bendrajam biudžetui taikomų finansinių taisyklių, kuriuo iš dalies keičiami reglamentai (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 ir Sprendimas Nr. 541/2014/ES, bei panaikinamas Reglamentas (ES, Euratomas) Nr. 966/2012 (6), ypač į jo 59, 118, 260, 261 ir 262 straipsnius,

                  —

                  atsižvelgdamas į Darbo tvarkos taisyklių 94 straipsnį ir IV priedą,

                  —

                  atsižvelgdamas į Biudžeto kontrolės komiteto pranešimą ir Teisės reikalų komiteto nuomonę (A8-0098/2019),

         1.

            patvirtina Teisingumo Teismo kancleriui, kad Teisingumo Teismo 2017 finansinių metų biudžetas įvykdytas;

         2.

            išdėsto savo pastabas toliau pateikiamoje rezoliucijoje;

         3.

            paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Sąjungos Teisingumo Teismui, Europos Vadovų Tarybai, Tarybai, Komisijai, Audito Rūmams, Europos ombudsmenui, Europos duomenų apsaugos priežiūros pareigūnui ir Europos išorės veiksmų tarnybai ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

               Pirmininkas

            Antonio TAJANI

               Generalinis sekretorius

            Klaus WELLE

         (1)  OL L 51, 2017 2 28.

         (2)  OL C 348, 2018 9 28, p. 1.

         (3)  OL C 357, 2018 10 4, p. 1.

         (4)  OL C 357, 2018 10 4, p. 9.

         (5)  OL L 298, 2012 10 26, p. 1.

         (6)  OL L 193, 2018 7 30, p. 1.